เพื่อนบ้านเอาวัวมาเลี้ยง กลิ่นเหม็นคลุ้ง สามารถเอาผิดได้อย่างไรบ้าง
แนะนำให้แจ้งหน่วยงานท้องถิ่น เช่น อบต. หรือเทศบาล ให้ดำเนินการแก้ไขตามข้อกฎหมาย พระราชบัญญัติการสาธารณสุข พ.ศ. 2535 มาตรา 25 ระบุไว้ว่า ลักษณะของเหตุอันก่อให้เกิดความเดือดร้อนแก่ผู้อยู่อาศัยบริเวณใกล้เคียงหรือผู้ต้องประสบกับเหตุนั้น ดังต่อไปนี้จะถือว่าเป็นเหตุรำคาญ ได้แก่ การเลี้ยงสัตว์ในที่หรือวิธีใดหรือมีจำนวนเกินสมควร จนเป็นเหตุให้เสื่อมหรืออาจเป็นอันตรายต่อสุขภาพได้ ดังนั้นหาก เสียง กลิ่น หรืออื่นๆ สร้างความเดือดร้อนให้กับเพื่อนบ้าน ถือเป็นการก่อความรำคาญทั้งสิ้น